Høring vedrørende ”**Udkast til Forslag til Selvstyrets bekendtgørelse om Førtidspensionsklagenævnet”**

10-04-2025  
Sags nr. 2024 - 23903   
Akt. id. 25246055

Postboks 970

3900 Nuuk

Tlf. (+299) 34 50 00

Fax (+299) 34 63 64

E-mail: isn@nanoq.gl

www.naalakkersuisut.gl

**Beskrivelse af høringen**

Departementet for Sociale Anliggender, Arbejdsmarked og Indenrigsanliggender fremsender hermed ”Udkast til Forslag til Selvstyrets bekendtgørelse om Førtidspensionsklagenævnet” i offentlig høring.

**Baggrund**

I Inatsisartutlov nr. 40 af 9. december 2015 om førtidspension blev det besluttet, at Naalakkersuisut skulle nedsætte et uafhængigt og centralt førtidspensionsklagenævn, der behandler klager over afgørelser truffet af kommunalbestyrelsen om fastsættelse af arbejdsevneprocentsats ved vurdering og revurdering.

Førtidspensionsklagenævnet er selvstændigt og uafhængigt nævn, hvilket indebærer, at den til enhver tid siddende Naalakkersuisoq for området ikke har instruktionsbeføjelser med hensyn til nævnets behandling af sager.

Førtidspensionsklagenævnets afgørelser kan ikke indbringes for en anden administrativ myndighed og Naalakkersuisoq for området har ikke beføjelse til at ændre eller omgøre nævnets afgørelser.

Ved ændringslov nr. 55 af 25. november 2024 blev det vedtaget at Førtidspensionsklagenævnet fremfor Naalakkersuisut selv fastsætter sin forretningsorden.

**Generelt om høringen**

Eventuelle bemærkninger skal fremsendes til Departementet for Sociale Anliggender, Arbejdsmarked og Indenrigsanliggender på [isn@nanoq.gl](mailto:isn@nanoq.gl), med cc. til Julie Dybro Madsen på [jdmn@nanoq.gl](mailto:jdmn@nanoq.gl).

*Frist for høringssvar senest torsdag den 8. maj 2025*

**Bilag:**

1. ”Udkast til Forslag til Selvstyrets bekendtgørelse om Førtidspensionsklagenævnet”

Venlig hilsen

Julie Dybro Madsen

Juridisk fuldmægtig

Afdeling for Jura